|  |
| --- |
| Časť III.6Formulár doplňujúcich informácií v prípade štátnej pomoci, na ktorej poskytovanie sa vzťahujú usmernenia o štátnej pomoci v oblasti klímy, ochrany životného prostredia a energetiky na rok 2022 (ďalej len „CEEAG“)[[1]](#footnote-2) Kapitola 4.11 – Pomoc v podobe zníženia poplatkov za elektrinu pre energeticky náročných používateľov |

*Tento formulár doplňujúcich informácií musí byť použitý na oznámenie každej pomoci, na ktorú sa vzťahujú usmernenia o štátnej pomoci v oblasti klímy, ochrany životného prostredia a energetiky na rok 2022 (ďalej len „CEEAG“).*

*Tento formulár doplňujúcich informácií sa týka opatrení, na ktoré sa vzťahuje kapitola 4.11 CEEAG. Ak oznámenie obsahuje opatrenia, ktoré sú zahrnuté vo viac ako jednej kapitole CEEAG, vyplňte aj príslušný formulár doplňujúcich informácií, ktorý sa týka príslušnej kapitoly CEEAG, keď už bude dostupný.*

*Všetky doklady poskytnuté členskými štátmi v prílohe k tomuto formuláru doplňujúcich informácií sa musia očíslovať a čísla dokumentov sa musia uviesť v príslušných oddieloch tohto formulára doplňujúcich informácií.*

|  |
| --- |
| **Oddiel A: Zhrnutie hlavných charakteristík notifikovaného opatrenia (notifikovaných opatrení)** |

1. **Kontext a cieľ (ciele) notifikovaného opatrenia (notifikovaných opatrení).**
2. Uveďte, či ide o nové opatrenie alebo o zmenu existujúceho opatrenia. Ak ide o zmenu, uveďte podrobnosti o zmenách schémy.

1. Ak už nebolo uvedené v oddiele 5.2 formulára všeobecných informácií (časť I), uveďte kontext a hlavný cieľ vrátane vzťahu k environmentálnym cieľom Únie, ktoré má opatrenie podporiť.

1. Uveďte všetky ďalšie ciele sledované opatrením. V prípade akýchkoľvek cieľov, ktoré nie sú čisto environmentálne, vysvetlite, či môžu viesť k narušeniu vnútorného trhu.

1. **Nadobudnutie účinnosti a trvanie**:
2. V rozsahu, ktorý ešte nebol uvedený v oddiele 5.5 formulára všeobecných informácií (časť I), uveďte:
   1. V prípade schémy pomoci:
      * dátum, od ktorého sa plánuje nadobudnutie účinnosti schémy,

…………………………………………………………………………...

* + - trvanie schémy[[2]](#footnote-3).

…………………………………………………………………………...

* 1. V prípade individuálnej pomoci: (plánovaný) dátum poskytnutia pomoci (prísľub pomoci) a dátum platby (dátum prvej platby, ak sa predpokladajú rôzne po sebe nasledujúce platby):

…………………………………………………………………………………………..

1. **Príjemca (príjemcovia)**
2. Ak ste to ešte neuviedli v oddiele 3 formulára všeobecných informácií (časť I), opíšte (potenciálneho) príjemcu, resp. (potenciálnych) príjemcov opatrenia (opatrení);

1. Uveďte sídlo (potenciálneho) príjemcu, resp. (potenciálnych) príjemcov (t. j. či sa na opatrení môžu zúčastniť len hospodárske subjekty so sídlom v príslušných členských štátoch alebo aj v iných členských štátoch).

1. Na posúdenie súladu s bodom 15 CEEAG uveďte, či sa pomoc poskytuje v rámci opatrenia (opatrení) v prospech podniku (jednotlivca alebo časti schémy), voči ktorému je nárokované vrátenie pomoci na základe predchádzajúceho rozhodnutia Komisie, v ktorom bola táto pomoc označená za neoprávnenú a nezlučiteľnú s vnútorným trhom.

V kladnom prípade uveďte informácie o výške pomoci, ktorá sa ešte má vrátiť, aby ju Komisia mohla zohľadniť pri posúdení opatrenia (opatrení) pomoci.

1. Potvrďte, že opatrenie nezahŕňa (opatrenia nezahŕňajú) pomoc na činnostiach, ktoré nepatria do rozsahu pôsobnosti CEEAG (pozri bod 13 CEEAG). V opačnom prípade uveďte podrobné informácie.

1. **Rozpočet a financovanie opatrenia (opatrení)**.
2. Ak ešte nie je uvedený v tabuľke v oddiele 7.1 formulára všeobecných informácií (časť I), uveďte ročný a/alebo celkový rozpočet na celé obdobie trvania opatrenia (opatrení); ak celkový rozpočet nie je známy (napríklad preto, že závisí od výsledkov verejných súťaží), uveďte odhadovaný rozpočet vrátane predpokladov použitých pri výpočte príslušného odhadovaného rozpočtu. [[3]](#footnote-4)

1. Keďže sa opatrenie týka poplatku, uveďte, či:
   1. je poplatok stanovený zákonom alebo iným legislatívnym aktom; v kladnom prípade uveďte právny akt, číslo a dátum jeho prijatia a nadobudnutia účinnosti, internetový odkaz na právny akt;

* 1. sa zníženie poplatku financuje zvýšením poplatku pre ostatných spotrebiteľov;

* 1. sa z poplatku financuje opatrenie v plnej výške alebo len čiastočne. Ak sa z poplatku financuje opatrenie len čiastočne, uveďte ostatné zdroje financovania opatrenia a ich príslušný podiel;

* 1. sa z poplatku, z ktorého sa financuje notifikované opatrenie, financujú aj iné opatrenia pomoci. Ak áno, uveďte ostatné opatrenia pomoci financované z príslušného poplatku.

|  |
| --- |
| **Oddiel B: Posúdenie zlučiteľnosti pomoci** |

|  |
| --- |
| *Pozitívna podmienka: pomoc musí uľahčovať rozvoj určitej hospodárskej činnosti* |

|  |
| --- |
| Prispievanie k rozvoju hospodárskej činnosti a stimulačnému účinku |

*Pri vypĺňaní tohto oddielu postupujte podľa informácií v oddiele 4.11.1 CEEAG.*

1. V článku 107 ods. 3 písm. c) Zmluvy o fungovaní Európskej únie (ZFEÚ) sa stanovuje, že Komisia môže za zlučiteľnú vyhlásiť „pomoc na uľahčenie rozvoja určitých hospodárskych činností alebo určitých hospodárskych oblastí, za predpokladu, že táto podpora nepriaznivo neovplyvní podmienky obchodu tak, že by to bolo v rozpore so spoločným záujmom“. Zlučiteľná pomoc preto podľa uvedeného ustanovenia ZFEÚ musí prispievať k rozvoju určitej hospodárskej činnosti.

Okrem toho za štátnu pomoc uľahčujúcu hospodársku činnosť sa môže považovať len pomoc, ktorá má stimulačný účinok. Stimulačný účinok nastáva vtedy, ak pomoc podnieti príjemcu, aby zmenil svoje správanie zameraním sa na rozvoj hospodárskej činnosti, ktorú vykonáva vďaka pomoci, a ak by k takejto zmene správania inak nedošlo bez tejto pomoci.

1. Vysvetlite, ako mechanizmus zníženia poplatkov poskytuje stimuly oprávneným podnikom s cieľom vyhnúť sa riziku presunu činností mimo Únie, kde neexistujú environmentálne odbory alebo sú menej ambiciózne, alebo stimuly na podporu elektrifikácie výrobných procesov v súlade s bodom 400 CEEAG.

1. Uveďte, v ktorej časti (návrhu) právneho základu sa odráža táto úvaha.

|  |
| --- |
| Neporušenie žiadneho relevantného ustanovenia právnych predpisov Únie |

*Pri vypĺňaní tohto oddielu postupujte podľa informácií v oddiele 3.1.3 (bod 33) CEEAG.*

Uveďte informácie, ktoré potvrdzujú súlad s príslušnými ustanoveniami právnych predpisov EÚ v súlade s bodom 33 CEEAG.

|  |
| --- |
| *Negatívna podmienka: pomoc nemôže neprimerane ovplyvňovať podmienky obchodu tak, že by to bolo v rozpore so spoločným záujmom* |

|  |
| --- |
| *Minimalizácia narušení hospodárskej súťaže a obchodu* |

|  |
| --- |
| Potreba zásahu štátnej pomoci a primeranosť pomoci |

*Pri vypĺňaní tohto oddielu postupujte podľa informácií v oddiele 4.11.2 a bode 413 CEEAG.*

1. Bod 403 CEEAG sa vzťahuje na zníženie poplatkov za spotrebu elektrickej energie, z ktorých sa financujú energetické a environmentálne ciele. Pre každý z poplatkov, pri ktorých sa predpokladá poskytnutie znížení, uveďte úplný a podrobný opis povahy, rozsahu a uplatňovania poplatkov, a to vysvetlením, ako systém poplatkov funguje v praxi (fungovanie schémy a orgán poskytujúci pomoc), a uvedením podrobných odkazov na jeho regulačný rámec (právny základ).

1. Uveďte najmä informácie o týchto prvkoch:
2. účel každého poplatku (vysvetlenie, ako sa využívajú príjmy získané prostredníctvom jednotlivých poplatkov);

1. ako a od koho sa poplatok vyberá; aký je základ, z ktorého sa vyberá poplatok za podnik; metodika výpočtu sadzby poplatku; či, prečo a ako sa uplatňujú rôzne sadzby poplatkov v rámci spoplatneného základu; ako často a na akom základe sa prehodnocuje sadzba poplatku;

1. opíšte rôzne subjekty zapojené do stanovenia a prehodnotenia poplatku, ako aj subjekty zapojené do výberu a správy príjmov získaných z poplatku;

1. opíšte, ako funguje systém výberu a prerozdeľovania poplatkov;

1. uveďte najnovšie ročné údaje o uplatňovaných sadzbách poplatkov a celkových získaných príjmoch. Ak sú k dispozícii, uveďte prognózy do budúcnosti.

1. V bode 404 CEEAG sa uvádza, že členské štáty musia zahrnúť všetky zníženia potenciálne viacnásobných poplatkov za elektrinu pre energeticky náročných používateľov do jednej schémy a informovať Komisiu o kumulatívnom účinku všetkých oprávnených poplatkov a všetkých navrhovaných znížení.
2. Potvrďte, že všetky zníženia poplatkov, ktoré sa majú poskytnúť na základe oddielu 4.11 CEEAG, sú zahrnuté do notifikovaného opatrenia a že prípadné budúce zníženia iných poplatkov, než sú zahrnuté, budú oznámené prostredníctvom zmeny notifikovaného opatrenia.

1. Na základe uplynulých rokov a možných prognóz uveďte informácie o kumulatívnom účinku všetkých príslušných poplatkov (v absolútnom aj relatívnom vyjadrení v porovnaní s celkovými nákladmi na elektrickú energiu a celkovými poplatkami, odvodmi a daňami za elektrickú energiu) a o súvisiacich zníženiach pre príjemcov v rámci notifikovanej schémy.

1. Opíšte, či pomoc v rámci notifikovaného opatrenia bude mať formu *ex ante* zníženej sadzby poplatkov, *ex post* kompenzácie (vrátenia) alebo kombinácie obidvoch. Vo svojej odpovedi uveďte konkrétne odkazy na právny základ (jeho návrh) (napr. článok 7 ods. 3).

1. Podľa bodu 413 CEEAG, ak sa pomoc poskytuje vo forme zníženia poplatkov, potvrďte:
   1. že je zavedený mechanizmus monitorovania *ex post*;

* 1. a že každý preplatok pomoci bude vrátený do 1. júla nasledujúceho roka. Uveďte, kde sa tieto informácie nachádzajú v právnom základe (jeho návrhu).

1. Podľa bodu 413 poslednej vety CEEAG, ak sa pomoc poskytuje vo forme vrátenia, potvrďte, že sa vypočítava na základe sledovaných úrovní spotreby elektriny a v prípade potreby hrubej pridanej hodnoty za obdobie, počas ktorého sa uplatňovali oprávnené poplatky.

|  |
| --- |
| Oprávnenosť |

*Pri vypĺňaní tohto oddielu postupujte podľa informácií v oddiele 4.11.3.1 (body 405 – 407) CEEAG.*

1. V bode 405 CEEAG sa vymedzujú odvetvia s intenzívnou spotrebou elektriny „ohrozené významným rizikom“ [písmeno a)] a „ohrozené rizikom“ [písmeno b)]. S cieľom overiť súlad s bodom 405 CEEAG potvrďte, že všetky oprávnené odvetvia s intenzívnou spotrebou elektriny „ohrozené rizikom“ a „ohrozené významným rizikom“ v rámci notifikovaného opatrenia sú uvedené v príslušných častiach prílohy I k CEEAG, a v prílohe k tomuto formuláru uveďte zoznamy odvetví NACE‑4 „ohrozené rizikom“ a „ohrozené významným rizikom“, ktoré sú oprávnené na pomoc v rámci opatrenia, a uveďte, kde sa tieto informácie nachádzajú v právnom základe (jeho návrhu) (napr. v článku 7 ods. 3).

1. V bode 406 CEEAG sa uvádza, že za oprávnené sa bude považovať aj odvetvie alebo pododvetvie[[4]](#footnote-5), ktoré nie je uvedené v prílohe I k CEEAG, ak spĺňa kritériá oprávnenosti uvedené v bode 405. Ak sa pomoc v rámci notifikovaného opatrenia má poskytnúť aj odvetviam a/alebo pododvetviam, ktoré nie sú zahrnuté v prílohe I k CEEAG:
2. preukážte súlad s metodikou podľa bodu 405 CEEAG pre každé (pod)odvetvie;

1. v prílohe k tomuto formuláru uveďte údaje, ktoré sú reprezentatívne pre odvetvie alebo pododvetvie na úrovni Únie[[5]](#footnote-6), overené nezávislým expertom a založené na období najmenej troch po sebe nasledujúcich rokov, ktoré sa začína najskôr v roku 2013.

1. Opíšte, ako budú musieť žiadatelia preukázať, že pôsobia v oprávnenom odvetví, a uveďte, kde sa tieto informácie nachádzajú v právnom základe (jeho návrhu) (napr. v článku 7 ods. 3).

1. Uveďte všetky ostatné podmienky oprávnenosti na pomoc v rámci notifikovaného opatrenia a uveďte, kde sa tieto informácie nachádzajú v právnom základe (napr. v článku 7 ods. 3). Vysvetlite najmä, a) či sú vylúčení príjemcovia alebo (pod)odvetvia, ktoré sú v zásade oprávnené podľa prílohy I k CEEAG; b) či existujú dodatočné kritériá oprávnenosti, ktoré by sa uplatňovali a nie sú uvedené v oddiele 4.11 CEEAG; alebo c) či sa predpokladajú rôzne zníženia poplatkov pre príjemcov v rovnakej kategórii.

1. V súlade s bodom 407 CEEAG je možné ďalej obmedziť oprávnených príjemcov opatrenia. Ak je to tak, vysvetlite pre každú takúto dodatočnú podmienku oprávnenosti základné odôvodnenie a preukážte, že i) príslušná podmienka je založená na objektívnych, nediskriminačných a transparentných kritériách a že ii) pomoc sa v zásade poskytuje rovnakým spôsobom všetkým oprávneným príjemcom v tom istom sektore, ak sú v podobnej skutkovej situácii.

|  |
| --- |
| Primeranosť pomoci (pomoc obmedzená na nevyhnutné minimum na dosiahnutie cieľa) vrátane kumulácie |

|  |
| --- |
| Primeranosť pomoci |

*Pri vypĺňaní tohto oddielu postupujte podľa informácií v oddiele 4.11.3.2 a bode 407 CEEAG.*

1. S cieľom preukázať súlad s oddielom 4.11.3.2 a bodom 407 CEEAG uveďte úplný a podrobný opis metodiky výpočtu zníženia poplatkov uplatniteľnej na oprávnených príjemcov a uveďte, kde sa tieto informácie nachádzajú v právnom základe (jeho návrhu) (napr. v článku 7 ods. 3). Konkrétne:
2. uveďte maximálnu sadzbu zníženia poplatkov uplatniteľnú na podniky pôsobiace v odvetviach „ohrozených rizikom“ a „ohrozených významným rizikom“;

1. uveďte, či sa v rámci notifikovaného opatrenia v porovnaní s uvedeným bodom „i“ predpokladá ďalšie obmedzenie dodatočných nákladov vyplývajúcich z príslušných poplatkov za elektrinu. Ak áno, a) uveďte hodnotu týchto obmedzení vo vzťahu k hrubej pridanej hodnote podnikov pôsobiacich v odvetviach „ohrozených rizikom“ a „ohrozených významným rizikom“ a b) opíšte, ako sa vypočítava hrubá pridaná hodnota oprávnených podnikov pôsobiacich v odvetviach „ohrozených rizikom“ a „ohrozených významným rizikom“;

1. potvrďte, že zníženie poplatkov v žiadnom prípade nebude mať za následok zníženie poplatku pod 0,5 EUR/MWh.

1. Uveďte, či sa v rámci notifikovaného opatrenia predpokladá v súlade s bodom 410 CEEAG vyššia intenzita pomoci pre tie podniky pôsobiace v odvetviach „ohrozených rizikom“, ktoré znižujú uhlíkovú stopu svojej spotreby elektrickej energie.

V prípade kladnej odpovede:

1. opíšte vyššiu intenzitu pomoci a potvrďte súvisiace podmienky, ktoré musia príslušné podniky splniť (t. j. 50 % spotreby elektrickej energie z bezuhlíkových zdrojov, z toho sa buď najmenej 10 % pokryje forwardovým nástrojom, napríklad dohodou o nákupe elektriny, alebo sa najmenej 5 % pokryje výrobou na mieste, prípadne neďalekou výrobou), a uveďte, kde sa tieto informácie nachádzajú v právnom základe (jeho návrhu) (napr. v článku 7 ods. 3);

1. opíšte, ako sa bude plnenie týchto podmienok monitorovať a v prípade monitorovania *ex post*, aký by bol účinok v prípade, že by podnik tieto podmienky nedodržal.

1. V prípade potreby opíšte akúkoľvek ďalšiu moduláciu sadzby zníženia poplatkov pre príjemcov pôsobiacich v odvetviach „ohrozených rizikom“ a „ohrozených významným rizikom“ a uveďte, kde sa tieto informácie nachádzajú v právnom základe (jeho návrhu) (napr. v článku 7 ods. 3). Preukážte, že a) rôzne zníženia poplatkov sú založené na objektívnych, nediskriminačných a transparentných kritériách a že b) pomoc sa poskytne všetkým oprávneným príjemcom v rovnakom odvetví v zásade rovnako, ak sa nachádzajú v podobnej skutkovej situácii.

|  |
| --- |
| Energetické audity a systémy energetického manažérstva |

*Pri vypĺňaní tohto oddielu postupujte podľa informácií v oddiele 4.11.3.4 CEEAG.*

1. V súlade s bodom 414 CEEAG opíšte, ako budú vnútroštátne orgány v rámci notifikovaného opatrenia overovať, či príjemcovia plnia povinnosť vykonávať energetický audit v zmysle článku 8 smernice 2012/27/EÚ. Uveďte, kde sa tieto informácie nachádzajú v právnom základe (jeho návrhu) (napr. v článku 7 ods. 3).

1. V bode 415 CEEAG sa stanovuje, že príjemcovia, na ktorých sa vzťahuje povinnosť vykonávať energetický audit, musia splniť aspoň jednu z týchto troch možností, t. j. a) vykonávať odporúčania správy o audite v takom rozsahu, aby návratnosť príslušných investícií nepresiahla tri roky a aby náklady na ich investície boli primerané; alebo b) pokryť minimálne 30 % svojej spotreby elektrickej energie z bezuhlíkových zdrojov; alebo c) investovať aspoň 50 % pomoci do projektov vedúcich k významným zníženiam emisií skleníkových plynov. Opíšte, ako budú vnútroštátne orgány v rámci notifikovaného opatrenia monitorovať, či príjemcovia, ktorí sú povinní vykonávať energetický audit podľa článku 8 ods. 4 smernice 2012/27/EÚ, spĺňajú jednu alebo viacero z troch možností uvedených v bode 415 CEEAG, a uveďte, kde sa tieto informácie nachádzajú v právnom základe (jeho návrhu) (napr. v článku 7 ods. 3). Uveďte najmä podrobnosti o každej možnosti, ktorá sa predpokladá v notifikovanom opatrení:
2. ako presne budú musieť príjemcovia preukázať súlad;

1. termín, dokedy je potrebné splniť požiadavky (napr. dokončiť príslušné investície do jedného roka od poskytnutia pomoci), a ako často budú musieť príjemcovia preukazovať splnenie požiadaviek (napr. každoročne);

1. ako a ako často sa bude plnenie podmienok monitorovať (napr. každoročne);

1. aké dôsledky bude mať nedodržanie pravidiel pre príjemcov (napr. odmietnutie poskytnutia pomoci, ak ide o overenie *ex ante*, alebo vrátenie už poskytnutej pomoci, ak ide o overenie *ex post*).

|  |
| --- |
| Kumulácia |

*Pri vypĺňaní tohto oddielu postupujte podľa informácií v bodoch 56 – 57 CEEAG*.

1. Pokiaľ to ešte nie je uvedené vo formulári na oznamovanie všeobecných informácií (časti I), a na overenie súladu s bodom 56 CEEAG objasnite, či sa pomoc v rámci notifikovaného opatrenia (notifikovaných opatrení) môže poskytovať súbežne v rámci viacerých schém pomoci alebo kumulovať s pomocou *ad hoc* alebo *de minimis* v súvislosti s tými istými oprávnenými nákladmi. V takomto prípade uveďte podrobné informácie o týchto schémach pomoci, pomoci *ad hoc* alebo pomoci *de minimis* a o tom, ako sa bude pomoc kumulovať.

1. Ak sa na notifikované opatrenie (opatrenia) pomoci uplatňuje bod 56 CEEAG, zdôvodnite, prečo celková výška pomoci poskytnutej v rámci notifikovaného opatrenia (notifikovaných opatrení) na činnosť nevedie k nadmernej kompenzácii alebo neprekračuje maximálnu výšku pomoci povolenú podľa bodov 408 až 410 CEEAG. Za každé opatrenie, pri ktorom možno pomoc poskytnutú v rámci notifikovaného opatrenia (notifikovaných opatrení) pomoci kumulovať, uveďte metódu použitú na zabezpečenie súladu s podmienkami stanovenými v bode 56 CEEAG.

1. V prípade, že sa uplatňuje bod 57 CEEAG, t. j. pomoc poskytnutá v rámci notifikovaného opatrenia (notifikovaných opatrení) sa kombinuje s centrálne riadeným financovaním Únie[[6]](#footnote-7), zdôvodnite, prečo celková výška verejného financovania poskytnutého v súvislosti s rovnakými oprávnenými nákladmi nevedie k nadmernej kompenzácii.

|  |
| --- |
| Prechodné pravidlá |

*Pri vypĺňaní tohto oddielu postupujte podľa informácií v oddiele 4.11.3.5 CEEAG.*

1. Uveďte, či toto oznámenie zahŕňa aj neoznámenú pomoc poskytnutú vo forme znížených poplatkov za elektrinu pre energeticky náročných používateľov v období pred uverejnením CEEAG. V kladnom prípade vysvetlite, ako je neoznámená pomoc v súlade s bodom 419 písm. a) a b) CEEAG.

1. Uveďte, či sa v rámci notifikovaného opatrenia stanovuje prechodný plán, aby sa zabránilo rušivým zmenám v poplatkovom zaťažení jednotlivých podnikov, ktoré nespĺňajú podmienky oprávnenosti stanovené v oddiele 4.11 CEEAG. V kladnom prípade odpovedzte na ďalšie otázky tohto oddielu.

1. V súlade s bodom 416 CEEAG vysvetlite, ako bude oprávnenosť na prechodný plán obmedzená na podniky, ktoré i) splnili kritériá oprávnenosti uvedené v oddiele 3.7.2 usmernenia o štátnej pomoci v oblasti ochrany životného prostredia a energetiky na roky 2014 – 2020 a ii) dostali pomoc vo forme znížených poplatkov aspoň v jednom z dvoch rokov pred zmenou existujúcich schém pomoci s cieľom zosúladiť ich s CEEAG. Uveďte, kde sa tieto informácie nachádzajú v právnom základe (jeho návrhu) (napr. v článku 7 ods. 3).

1. Opíšte, ako bude prechodný plán zahŕňať postupnú a úplnú úpravu podmienok vyplývajúcich z uplatňovania kritérií oprávnenosti a proporcionality uvedených v oddiele 4.11 CEEAG, a najmä, ako sa intenzita pomoci časom znižuje a ako sa časom zvyšuje horná hranica hrubej pridanej hodnoty v súlade s harmonogramom uvedeným v bode 417 CEEAG. Uveďte konkrétne odkazy na to, kde sa tieto informácie nachádzajú v právnom základe (jeho návrhu) (napr. v článku 7 ods. 3).

1. Uveďte, či sa v prechodnom pláne výnimočne umožní pevne stanovená intenzita pomoci počas celého prechodného obdobia za predpokladu, že príslušné podniky znížia uhlíkovú stopu svojej spotreby elektrickej energie v súlade s podmienkami uvedenými v bode 418 CEEAG (t. j. 50 % spotreby elektrickej energie z bezuhlíkových zdrojov, z toho buď najmenej 10 % z forwardového nástroja, ako je dohoda o nákupe elektriny, alebo najmenej 5 % z výroby na mieste alebo neďalekej výroby). V kladnom prípade uveďte, kde sa tieto informácie nachádzajú v právnom základe (jeho návrhu) (napr. v článku 7 ods. 3), a vysvetlite, ako vnútroštátne orgány zabezpečujú a monitorujú dodržiavanie bodu 418 CEEAG.

|  |
| --- |
| Transparentnosť |

*Pri vypĺňaní tohto oddielu postupujte podľa informácií v oddiele 3.2.1.4 (body 58 – 62) CEEAG.*

1. Potvrďte, že členský štát splní požiadavky na transparentnosť stanovené v bodoch 58 – 61 CEEAG.

1. S cieľom overiť súlad s bodom 61 CEEAG potvrďte, že informácie uvedené v bode 58 písm. b) budú k dispozícii najmenej 10 rokov od dátumu poskytnutia pomoci, aby sa umožnilo presadzovanie pravidiel štátnej pomoci podľa ZFEÚ.

|  |
| --- |
| *Zabránenie neprimeraným negatívnym vplyvom pomoci na hospodársku súťaž a obchod a vyrovnávanie* |

*Pri vypĺňaní tohto oddielu postupujte podľa informácií v oddiele 3.2.2 CEEAG.*

1. Na overenie súladu s bodom 70 CEEAG:
   1. potvrďte, že trvanie schémy je maximálne 10 rokov od dátumu oznámenia rozhodnutia Komisie, ktorým sa pomoc vyhlásila za zlučiteľnú;

* 1. potvrďte, že ak chce členský štát predĺžiť trvanie opatrenia nad rámec uvedeného maximálneho obdobia 10 rokov, opatrenie (opatrenia) opäť notifikuje.

|  |
| --- |
| *Vyváženie pozitívnych vplyvov pomoci a negatívnych vplyvov na hospodársku súťaž a obchod* |

*Pri vypĺňaní tohto oddielu postupujte podľa informácií v oddiele 3.3 (body 71 – 76) a v bodoch 400 – 402 CEEAG.*

1. V súlade s bodom 75 CEEAG objasnite, či notifikované opatrenie (opatrenia) obsahuje (obsahujú) prvky na uľahčenie účasti MSP. V kladnom prípade uveďte informácie o týchto vlastnostiach a zdôvodnite, ako pozitívne vplyvy zabezpečenia účasti a prijatia MSP v notifikovanom opatrení (notifikovaných opatreniach) prevažujú nad možnými rušivými vplyvmi.

1. Pokiaľ ide o uplatňovanie bodu 76 písm. c) CEEAG, uveďte, či opatrenie (opatrenia) pomoci podlieha (podliehajú) časovému obmedzeniu.

|  |
| --- |
| Hodnotenie |

*Pri vypĺňaní tohto oddielu postupujte podľa informácií v bode 76 písm. a) a kapitole 5 (body 455 – 463) CEEAG.*

1. Ak notifikované opatrenie (opatrenia) prekračuje (prekračujú) prahové hodnoty rozpočtu/výdavkov v bode 456 CEEAG, buď vysvetlite, prečo by sa podľa vás mala uplatniť výnimka uvedená v bode 457 CEEAG, alebo pripojte k tomuto formuláru doplňujúcich informácií prílohu, ktorá obsahuje návrh plánu hodnotenia pokrývajúci rozsah uvedený v bode 458 CEEAG[[7]](#footnote-8).

……………………………………………………………………………………………

1. Ak je k dispozícii návrh plánu hodnotenia:
2. nižšie uveďte zhrnutie návrhu plánu hodnotenia, ktoré je súčasťou prílohy.

………………………………………………………………………………….

1. potvrďte, že bude dodržaný bod 460 CEEAG.

………………………………………………………………………………….

1. uveďte dátum a internetový odkaz, prostredníctvom ktorého bude plán hodnotenia verejne dostupný.

………………………………………………………………………………….

1. Na overenie súladu s bodom 459 písm. b) CEEAG, v prípade, že schéma pomoci v súčasnosti nepodlieha hodnoteniu *ex post* a jej trvanie presahuje tri roky, potvrďte, že oznámite návrh plánu hodnotenia do 30 pracovných dní po významnej zmene, ktorou sa zvýši rozpočet schémy na viac ako 150 miliónov EUR v danom roku alebo 750 miliónov EUR počas celého trvania schémy.

1. Na overenie súladu s bodom 459 písm. c) CEEAG v prípade, že schéma pomoci v súčasnosti nepodlieha hodnoteniu *ex post*, nižšie uveďte záväzok, že členský štát oznámi návrh plánu hodnotenia do 30 pracovných dní po zaznamenaní výdavkov, ktoré v predchádzajúcom roku presiahli 150 miliónov EUR, v oficiálnych účtoch.

1. Na overenie súladu s bodom 461 CEEAG:
2. Objasnite, či už bol vybraný nezávislý znalec alebo či bude vybraný v budúcnosti.

…………………………………………………………………………………..

1. Uveďte informácie o výberovom konaní znalca.

………………………………………………………………………………….

1. Zdôvodnite, prečo je znalec nezávislý od orgánu poskytujúceho pomoc.

…………………………………………………………………………………..

1. Na overenie súladu s bodom 461 CEEAG:
2. Uveďte navrhované termíny na predloženie priebežnej a záverečnej hodnotiacej správy. Upozorňujeme, že v súlade s bodom 463 CEEAG sa záverečná hodnotiaca správa musí predložiť Komisii včas, aby sa mohlo posúdiť prípadné predĺženie schémy pomoci, a najneskôr deväť mesiacov pred uplynutím jej platnosti. Upozorňujeme, že uvedenú lehotu možno skrátiť v prípade schém, pri ktorých sa za posledné dva roky vykonávania vyžadovalo hodnotenie.

1. Potvrďte, že priebežná a záverečná hodnotiaca správa budú zverejnené. Uveďte dátum a internetový odkaz, prostredníctvom ktorého budú tieto správy verejne dostupné.

|  |
| --- |
| 1. ***Predkladanie správ a monitorovanie*** |

*Pri vypĺňaní tohto oddielu postupujte podľa informácií v oddiele 6 (body 464 – 465) CEEAG.*

1. Potvrďte, že členský štát splní požiadavky na podávanie správ a monitorovanie stanovené v oddiele 6 bodoch 464 a 465 CEEAG.

1. Ú. v. EÚ C 80, 18.2.2022, s. 1. [↑](#footnote-ref-2)
2. Upozorňujeme, že v prípade schémy pomoci trvanie predstavuje obdobie, počas ktorého možno požiadať o pomoc a rozhodnúť o nej (vrátane času potrebného na schválenie žiadostí o pomoc orgánmi). Trvanie uvedené v tejto otázke sa netýka trvania zmlúv uzavretých v rámci schémy pomoci, ktoré môžu trvať aj po skončení trvania opatrenia. [↑](#footnote-ref-3)
3. Upozorňujeme, že zmena skutočného alebo odhadovaného rozpočtu môže predstavovať zmenu pomoci, ktorá si vyžaduje nové oznámenie. [↑](#footnote-ref-4)
4. Vo vymedzení štatistickej klasifikácie ekonomických činností v Európskom spoločenstve (klasifikácia „NACE Rev. 2“) na úrovni členenia nie vyššej, ako je osemmiestny číselný kód (úroveň Prodcom). [↑](#footnote-ref-5)
5. Napríklad údaje zahŕňajúce významný percentuálny podiel hrubej pridanej hodnoty dotknutého odvetvia alebo pododvetvia na úrovni EÚ. [↑](#footnote-ref-6)
6. Financovanie zo strany Únie, ktoré centrálne spravujú inštitúcie, agentúry, spoločné podniky alebo iné orgány Únie a ktoré nie je priamo ani nepriamo pod kontrolou členského štátu. [↑](#footnote-ref-7)
7. Vzor formulára doplňujúcich informácií pre oznámenie plánu hodnotenia (časť III.8) je k dispozícii tu: <https://competition-policy.ec.europa.eu/state-aid/legislation/forms-notifications-and-reporting_en#evaluation-plan>. [↑](#footnote-ref-8)