|  |
| --- |
| Parti III.6Formola ta’ informazzjoni supplimentari għall-għajnuna mill-Istat mogħtija skont il-Linji Gwida dwar l-għajnuna mill-Istat għall-klima, għall-ħarsien tal-ambjent u għall-enerġija 2022 (CEEAG)[[1]](#footnote-2) Kapitolu 4.11 - Għajnuna f’forma ta’ tnaqqis mill-imposti fuq l-elettriku għall-utenti li jużaw ħafna enerġija |

*Din il-formola ta’ informazzjoni supplimentari trid tintuża għan-notifika ta’ kwalunkwe għajnuna koperta mil-Linji Gwida dwar l-għajnuna mill-Istat għall-klima, għall-ħarsien tal-ambjent u għall-enerġija 2022 (minn hawn ’il quddiem is-“CEEAG”).*

*Din il-formola ta’ informazzjoni supplimentari tikkonċerna miżuri koperti fil-Kapitolu 4.11 tas-CEEAG. Jekk in-notifika tinkludi miżuri li huma koperti minn aktar minn kapitolu wieħed tas-CEEAG, ladarba tkun disponibbli, imla wkoll l-iskeda ta’ informazzjoni supplimentari rispettiva li tikkonċerna l-kapitolu rispettiv tas-CEEAG.*

*Id-dokumenti kollha pprovduti mill-Istati Membri bħala annessi għal din il-formola ta’ informazzjoni supplimentari jridu jiġu nnumerati u n-numri tad-dokument iridu jiġu indikati fit-taqsimiet rilevanti ta’ din il-formola ta’ informazzjoni supplimentari.*

|  |
| --- |
| **Taqsima A: Sommarju tal-karatteristiki ewlenin tal-miżura/i notifikata/i** |

1. **Sfond u objettiv(i) tal-miżura/i notifikata/i.**
2. Indika jekk din hijiex miżura ġdida jew emenda għal miżura eżistenti. Jekk hija emenda, ipprovdi dettalji dwar il-bidliet fl-iskema.

1. Jekk mhux diġà diskuss taħt it-Taqsima 5.2 tal-Formola ta’ Informazzjoni Ġenerali (il-Parti. I), ipprovdi l-isfond u l-objettiv prinċipali, inkluża kwalunkwe mira tal-Unjoni għat-tnaqqis tal-emissjonijiet tat-trasport li l-miżura hija maħsuba li tappoġġa.

1. Indika kwalunkwe objettiv ieħor segwit mill-miżura. Għal kwalunkwe objettiv li mhuwiex purament ambjentali, spjega jekk dan jistax jirriżulta f’xi distorsjoni għas-suq intern.

1. **Dħul fis-seħħ u tul ta’ żmien**:
2. Sa fejn mhux diġà pprovdut fit-taqsima 5.5 tal-Formola ta’ Informazzjoni Ġenerali (Parti I), jekk jogħġbok indika:
   1. Għal skema tal-għajnuna:
      * id-data li fiha huwa ppjanat li l-iskema se tidħol fis-seħħ;

…………………………………………………………………………...

* + - id-durata tal-iskema[[2]](#footnote-3).

…………………………………………………………………………...

* 1. Għal għajnuna individwali: id-data tal-għoti (wegħda ta’ għajnuna) tal-għajnuna (ippjanata) u d-data tal-pagament (l-ewwel data tal-pagament jekk ikunu previsti diversi pagamenti suċċessivi):

…………………………………………………………………………………………..

1. **Benefiċjarju/i**
2. Jekk mhux diġà pprovdut fit-Taqsima 3 tal-Formola ta’ Informazzjoni Ġenerali (il-Parti I), iddeskrivi l-benefiċjarju/i (potenzjali) tal-miżura/i.

1. Indika l-lok tal-benefiċjarju/i (potenzjali) (jiġifieri jekk l-entitajiet ekonomiċi biss li jinsabu fl-Istati Membri rispettivi jew ukoll fi Stati Membri oħra huma eliġibbli biex jipparteċipaw fil-miżura).

1. Sabiex tivvaluta l-konformità mal-punt 15 tas-CEEAG, jekk jogħġbok speċifika jekk l-għajnuna tingħatax taħt il-miżura/i favur impriża (individwali jew parti minn skema) li hija soġġetta għal ordni ta’ rkupru pendenti wara deċiżjoni preċedenti tal-Kummissjoni li tiddikjara għajnuna illegali u inkompatibbli mas-suq intern.

Jekk iva, ipprovdi informazzjoni dwar l-ammont ta’ għajnuna li għad irid jiġi rkuprat sabiex il-Kummissjoni tieħu kont tiegħu fil-valutazzjoni tal-miżura/i ta’ għajnuna.

1. Ikkonferma li l-miżura/i ma tinvolvix/jinvolvux għajnuna għal attivitajiet li jaqgħu barra mill-kamp ta’ applikazzjoni tas-CEEAG (ara l-punt 13 tas-CEEAG). Inkella, ipprovdi d-dettalji.

1. **Baġit u finanzjament tal-miżura/i**.
2. Jekk mhux diġà msemmi fit-tabella taħt it-Taqsima 7.1 tal-Formola ta’ Informazzjoni Ġenerali (il-Parti I), ipprovdi l-baġit annwali u/jew totali għat-tul ta’ żmien kollu tal-miżura/i; jekk il-baġit totali mhuwiex magħruf (pereżempju minħabba li jiddependi mir-riżultati tal-offerti), indika stima tal-baġit, inklużi s-suppożizzjonijiet użati għall-kalkolu tal-istima tal-baġit rispettiv. [[3]](#footnote-4)

1. Peress li l-miżura tikkonċerna imposta, speċifika jekk:
   1. l-imposta hijiex stabbilita bil-liġi jew bi kwalunkwe att leġiżlattiv ieħor; jekk iva, ipprovdi l-att legali, in-numru u d-data meta ġie adottat u daħal fis-seħħ, il-link tal-internet għall-att legali;

* 1. it-tnaqqis fl-imposta huwiex iffinanzjat billi tiżdied l-imposta għal konsumaturi oħra.

* 1. l-imposta tiffinanzjax bis-sħiħ il-miżura jew parzjalment biss. Jekk l-imposta tiffinanzja parzjalment biss il-miżura, indika s-sorsi ta’ finanzjament l-oħra tal-miżura u l-proporzjon rispettiv tagħhom;

* 1. l-imposta li tiffinanzja l-miżura notifikata tiffinanzjax ukoll miżuri oħra ta’ għajnuna. Jekk iva, indika l-miżuri l-oħra ta’ għajnuna li huma ffinanzjati mill-imposta kkonċernata.

|  |
| --- |
| **Taqsima B: Valutazzjoni tal-kompatibbiltà tal-għajnuna** |

|  |
| --- |
| *Kundizzjoni pożittiva: l-għajnuna trid tiffaċilita l-iżvilupp ta’ attività ekonomika* |

|  |
| --- |
| Kontribuzzjoni għall-iżvilupp ta’ attività ekonomika u effett ta’ inċentiv |

*Biex tipprovdi l-informazzjoni f’din it-taqsima, irreferi għat-taqsima 4.11.1 tas-CEEAG.*

1. L-Artikolu 107(3)(c) tat-Trattat dwar il-Funzjonament tal-Unjoni Ewropea (TFUE) jistabbilixxi li l-Kummissjoni tista’ tiddikjara bħala kompatibbli l-“għajnuna maħsuba sabiex tiffaċilita l-iżvilupp ta’ ċerti attivitajiet jew ta’ ċerti reġjuni ekonomiċi, basta dik l-għajnuna ma tfixkilx il-kondizzjonijiet tal-kummerċ sa grad li jkun kuntrarju għall-interess komuni”. Għalhekk, l-għajnuna kompatibbli taħt dik id-dispożizzjoni tat-TFUE trid tikkontribwixxi għall-iżvilupp ta’ ċerta attività ekonomika.

Barra minn hekk, għajnuna mill-Istat tista’ titqies li tiffaċilita attività ekonomika biss jekk ikollha effett ta’ inċentiv. Effett ta’ inċentiv iseħħ meta l-għajnuna ġġiegħel lill-benefiċjarju jibdel l-imġiba tiegħu lejn l-iżvilupp ta’ attività ekonomika segwita mill-għajnuna, u jekk din il-bidla fl-imġiba ma sseħħx mingħajr l-għajnuna.

1. Spjega kif il-mekkaniżmu għat-tnaqqis tal-imposti jipprovdi inċentivi lill-impriżi eliġibbli biex jevitaw ir-riskju ta’ attivitajiet li jiċċaqalqu barra mill-Unjoni fejn id-dixxiplini ambjentali huma nieqsa jew inqas ambizzjużi jew inċentivi biex jinkoraġġixxu l-elettrifikazzjoni tal-proċessi tal-produzzjoni f’konformità mal-punt 400 tas-CEEAG.

1. Identifika f’liema parti mill-(abbozz) tal-bażi legali hija riflessa din il-konsiderazzjoni.

|  |
| --- |
| Ebda ksur ta’ ebda dispożizzjoni rilevanti tad-dritt tal-Unjoni |

*Biex tipprovdi l-informazzjoni f’din it-taqsima, irreferi għat-Taqsima 3.1.3 (il-punt 33) tas-CEEAG.*

Ipprovdi informazzjoni biex tikkonferma l-konformità mad-dispożizzjonijiet rilevanti tad-dritt tal-UE, f’konformità mal-punt 33 tas-CEEAG.

|  |
| --- |
| *Kundizzjoni negattiva: l-għajnuna ma tistax taffettwa bla bżomn il-kundizzjonijiet tal-kummerċ sa punt li jkun kontra l-interess komuni* |

|  |
| --- |
| *Minimizzazzjoni tad-distorsjonijiet tal-kompetizzjoni u tal-kummerċ* |

|  |
| --- |
| Il-ħtieġa għal intervent ta’ għajnuna mill-Istat u l-adegwatezza tal-għajnuna |

*Biex tipprovdi l-informazzjoni f’din it-taqsima, irreferi għat-Taqsima 4.11.2 u l-punt 413 tas-CEEAG.*

1. Il-punt 403 tas-CEEAG japplika għat-tnaqqis tal-imposti fuq il-konsum tal-elettriku li jiffinanzja l-objettivi ambjentali u tal-enerġija. Għal kull imposta li fuqha huwa previst li jingħata tnaqqis, ipprovdi deskrizzjoni kompluta u dettaljata dwar in-natura, il-kamp ta’ applikazzjoni u l-applikazzjoni tal-imposti billi tispjega kif taħdem is-sistema tal-imposti fil-prattika (il-funzjonament tal-iskema u l-awtorità awtorizzanti) u billi tagħmel referenzi dettaljati għall-qafas regolatorju tagħha (il-bażi legali).

1. B’mod partikolari, aqsam informazzjoni dwar l-elementi li ġejjin:
2. l-iskop ta’ kull imposta (li jispjega kif jintuża d-dħul miġbur minn kull imposta);

1. kif u fuq min tiġi imposta l-imposta; x’inhi l-bażi li fuqha titħallas l-imposta għal impriża; il-metodoloġija għall-kalkolu tar-rata tal-imposta; jekk japplikawx, u għaliex u kif japplikaw, rati differenti tal-imposti fuq il-bażi mitluba; kemm ta’ spiss u fuq liema bażi tiġi riveduta r-rata tal-imposta;

1. jiddeskrivu d-diversi entitajiet involuti fl-istabbiliment u r-reviżjoni tal-imposta kif ukoll dawk involuti fil-ġbir u l-ġestjoni tad-dħul miġbur permezz tal-imposta;

1. iddeskrivi kif taħdem is-sistema tal-ġbir u tad-distribuzzjoni mill-ġdid tal-imposti;

1. ipprovdi l-aktar ċifri annwali riċenti dwar ir-rati tal-imposti applikati u d-dħul totali miġbur. Jekk disponibbli, ipprovdi projezzjonijiet għall-futur;

1. Il-punt 404 tas-CEEAG jiddikjara li l-Istati Membri għandhom jinkludu t-tnaqqis kollu fuq l-imposti tal-elettriku potenzjalment multipli għall-utenti li jużaw ħafna enerġija fi skema waħda u jinfurmaw lill-Kummissjoni dwar l-effett kumulattiv tal-imposti eliġibbli kollha u t-tnaqqis kollu propost.
2. Ikkonferma li t-tnaqqis kollu fl-imposti li għandu jingħata abbażi tat-Taqsima 4.11 tas-CEEAG huwa kopert mill-miżura notifikata, u li tnaqqis possibbli fil-futur fuq l-imposti għajr dawk koperti se jiġi nnotifikat permezz ta’ emenda għall-miżura notifikata.

1. Fuq il-bażi tas-snin reċenti u l-projezzjonijiet possibbli, ipprovdi informazzjoni dwar l-effett kumulattiv tal-imposti rilevanti kollha (kemm f’termini assoluti kif ukoll relattivi, meta mqabbla mal-kostijiet globali tal-elettriku u l-imposti, l-imposti u t-taxxi globali tal-elettriku) u tat-tnaqqis relatat għall-benefiċjarji taħt l-iskema notifikata.

1. Iddeskrivi jekk l-għajnuna taħt il-miżura notifikata hijiex se tkun fil-forma ta’ tnaqqis ex ante fl-imposti, ammont ta’ kumpens ex post (rifużjoni) jew taħlita tat-tnejn. Agħmel referenzi speċifiċi fit-tweġiba tiegħek għall-bażi legali (abbozz) (eż. l-Artikolu 7, il-paragrafu 3).

1. Skont il-punt 413 tas-CEEAG, jekk l-għajnuna tingħata fil-forma ta’ tnaqqis fl-imposti, ikkonferma:
   1. li jkun hemm fis-seħħ mekkaniżmu ta’ monitoraġġ ex post;

* 1. u li kwalunkwe ħlas żejjed ta’ għajnuna jitħallas lura qabel l-1 ta’ Lulju tas-sena ta’ wara. Indika fejn tista’ tinstab din l-informazzjoni fil- (abbozz) bażi legali.

1. Skont il-punt 413, l-aħħar sentenza, tas-CEEAG, jekk l-għajnuna tingħata fil-forma ta’ rifużjoni, ikkonferma li din tiġi kkalkulata abbażi tal-livelli osservati tal-konsum tal-elettriku u, jekk applikabbli, il-valur miżjud gross matul il-perjodu ta’ żmien li matulu ġew applikati l-imposti eliġibbli.

|  |
| --- |
| Eliġibbiltà |

*Biex tipprovdi l-informazzjoni f’din it-taqsima, jekk jogħġbok irreferi għat-Taqsima 4.11.3.1 (il-punti 405-407) tas-CEEAG.*

1. Il-punt 405 tas-CEEAG jiddefinixxi s-setturi elettrointensivi “f’riskju sinifikanti” (il-punt (a)) u “f’riskju” (il-punt (b)). Sabiex tiġi vverifikata l-konformità mal-punt 405 tas-CEEAG, ikkonferma li s-setturi elettrointensivi eliġibbli kollha “f’riskju” u “f’riskju sinifikanti” skont il-miżura notifikata huma elenkati f’partijiet relatati tal-Anness I tas-CEEAG u ipprovdi fl-anness ta’ din il-formola l-listi tas-setturi tan-NACE‑4 “f’riskju” u “f’riskju sinifikanti” li huma eliġibbli għall-għajnuna skont il-miżura, filwaqt li tindika fejn din l-informazzjoni tista’ tinstab fil-bażi legali (tal-abbozz) (eż. l-Artikolu 7, il-paragrafu 3).

1. Il-punt 406 tas-CEEAG jiddikjara li settur jew sottosettur[[4]](#footnote-5) mhux inkluż fl-Anness I tas-CEEAG se jitqies eliġibbli wkoll sakemm jissodisfa l-kriterji ta’ eliġibbiltà tal-punt 405. Jekk l-għajnuna skont il-miżura notifikata hija maħsuba li tingħata wkoll lil setturi u/jew subsetturi mhux inklużi fl-Anness I tas-CEEAG:
2. uri konformità mal-metodoloġija skont il-punt 405 tas-CEEAG għal kull (sotto) settur;

1. f’anness ma’ din il-formola pprovdi *data* li hija rappreżentattiva tas-settur jew tas-sottosettur fil-livell tal-Unjoni[[5]](#footnote-6), ivverifikata minn espert indipendenti u bbażata fuq perjodu ta’ żmien ta’ mill-inqas tliet snin konsekuttivi li jibda mhux qabel l-2013.

1. Iddeskrivi kif l-applikanti se jkollhom juru li joperaw f’settur eliġibbli, filwaqt li tindika fejn din l-informazzjoni tista’ tinstab fil-bażi legali (abbozz) (eż. l-Artikolu 7, il-paragrafu 3).

1. Elenka l-kundizzjonijiet l-oħra kollha biex tkun eliġibbli għall-għajnuna skont il-miżura notifikata, filwaqt li tindika fejn din l-informazzjoni tista’ tinstab fil-bażi legali (eż. l-Artikolu 7, il-paragrafu 3). B’mod partikolari, spjega (a) jekk il-benefiċjarji jew is- (sub) setturi fil-prinċipju eliġibbli skont l-Anness I tas-CEEAG humiex esklużi, (b) jekk hemmx kriterji ta’ eliġibbiltà addizzjonali li japplikaw u mhumiex imsemmija fit-Taqsima 4.11 tas-CEEAG jew (c) jekk huwiex previst tnaqqis differenti fl-imposta għall-benefiċjarji fl-istess kategorija.

1. F’konformità mal-punt 407 tas-CEEAG, huwa possibbli li l-benefiċjarji eliġibbli tal-miżura jiġu ristretti aktar. Jekk dan huwa l-każ, spjega għal kull kundizzjoni ta’ eliġibbiltà addizzjonali bħal din ir-raġunament sottostanti u uri li (i) il-kundizzjoni rispettiva hija bbażata fuq kriterji oġġettivi, mhux diskriminatorji u trasparenti u li (ii) l-għajnuna tingħata, fil-prinċipju, bl-istess mod għall-benefiċjarji eliġibbli kollha fl-istess settur jekk ikunu f’sitwazzjoni fattwali simili.

|  |
| --- |
| Il-proporzjonalità tal-għajnuna (l-għajnuna limitata għall-minimu meħtieġ biex jintlaħaq l-objettiv tagħha) inkluża l-akkumulazzjoni |

|  |
| --- |
| Il-prinċipju tal-proporzjonalità tal-għajnuna |

*Biex tipprovdi l-informazzjoni f’din it-taqsima, irreferi għat-Taqsima 4.11.3.2 u l-punt 407 tas-CEEAG.*

1. Bl-għan li tiġi ppruvata l-konformità mat-taqsima 4.11.3.2 u mal-punt 407 tas-CEEAG, ipprovdi deskrizzjoni kompluta u dettaljata tal-metodoloġija għall-kalkolu tat-tnaqqis fl-imposti applikabbli għall-benefiċjarji eliġibbli, filwaqt li tindika fejn din l-informazzjoni tista’ tinstab fil-bażi legali (abbozz) (eż. l-Artikolu 7, il-paragrafu 3). B’mod partikolari:
2. Indika r-rata massima ta’ tnaqqis tal-imposta applikabbli għal impriżi li joperaw f’setturi “f’riskju” u “f’riskju sinifikanti”, rispettivament;

1. Indika jekk il-miżura nnotifikata tipprevedix, meta mqabbla mal-punt “i” hawn fuq, tkompli tillimita l-ispejjeż addizzjonali li jirriżultaw mill-imposti tal-elettriku rilevanti. Jekk dan huwa l-każ, ipprovdi wkoll (a) il-valur ta’ dawn il-limiti fir-rigward tal-valur miżjud gross (“GVA”) ta’ impriżi li joperaw f’setturi “f’riskju” u “f’riskju sinifikanti” u (b) iddeskrivi kif jiġi kkalkolat il-GVA tal-impriżi eliġibbli li joperaw f’setturi “f’riskju” u “f’riskju sinifikanti”;

1. Ikkonferma li, fi kwalunkwe każ, it-tnaqqis fl-imposti mhux se jirriżulta f’imposta ta’ inqas minn EUR 0.5/MWh.

1. Indika jekk il-miżura nnotifikata tipprevedix, f’konformità mal-punt 410 tas-CEEAG, intensitajiet ogħla ta’ għajnuna għal dawk l-impriżi li joperaw f’setturi “f’riskju” li jnaqqsu l-impronta tal-karbonju tal-konsum tal-elettriku tagħhom.

Jekk iva:

1. Iddeskrivi l-intensitajiet ogħla tal-għajnuna u kkonferma l-kundizzjonijiet relatati li għandhom jiġu ssodisfati mill-impriżi kkonċernati (jiġifieri 50 % tal-konsum tal-elettriku minn sorsi ħielsa mill-karbonju, li minnhom jew mill-inqas 10 % minn strument forward bħal PPA jew mill-inqas 5 % mill-ġenerazzjoni fuq il-post jew qrib is-sit), filwaqt li tindika fejn din l-informazzjoni tista’ tinstab fil-bażi legali (tal-abbozz) (eż. l-Artikolu 7, il-paragrafu 3);

1. Iddeskrivi kif l-issodisfar ta’ dawn il-kundizzjonijiet se jiġi mmonitorjat u, fil-każ ta’ monitoraġġ ex post, x’ikun l-effett f’każ ta’ nuqqas ta’ konformità minn impenn.

1. Jekk applikabbli, iddeskrivi kwalunkwe modulazzjoni ulterjuri tar-rata ta’ tnaqqis tal-imposta fost il-benefiċjarji li joperaw f’setturi “f’riskju” u “f’riskju sinifikanti”, rispettivament, filwaqt li tindika fejn din l-informazzjoni tista’ tinstab fil-bażi legali (tal-abbozz) (eż. l-Artikolu 7, il-paragrafu 3). Uri li (a) tnaqqis differenti fl-imposti huwa bbażat fuq kriterji oġġettivi, mhux diskriminatorji u trasparenti u li (b) l-għajnuna tingħata, fil-prinċipju, bl-istess mod għall-benefiċjarji eliġibbli kollha fl-istess settur jekk ikunu f’sitwazzjoni fattwali simili.

|  |
| --- |
| Il-verifiki tal-enerġija u s-sistemi ta’ ġestjoni |

*Biex tipprovdi l-informazzjoni f’din it-taqsima, jekk jogħġbok irreferi għat-Taqsima 4.11.3.4 tas-CEEAG.*

1. F’konformità mal-punt 414 tas-CEEAG, iddeskrivi kif l-awtoritajiet nazzjonali se jivverifikaw skont il-miżura notifikata li l-benefiċjarji jikkonformaw mal-obbligu li jwettqu awditu tal-enerġija skont it-tifsira tal-Artikolu 8 tad-Direttiva 2012/27/UE. Indika fejn tista’ tinstab din l-informazzjoni fil-bażi legali (abbozz) (eż. l-Artikolu 7, il-paragrafu 3).

1. Il-punt 415 tas-CEEAG jipprevedi li l-benefiċjarji meħtieġa jwettqu awditu tal-enerġija jridu jikkonformaw ma’ mill-inqas waħda mit-tliet għażliet li ġejjin, jiġifieri (a) l-implimentazzjoni tar-rakkomandazzjonijiet tal-awditjar, sal-punt li ż-żmien għall-ħlas lura jkun massimu ta’ 3 snin u li l-kostijiet tal-investimenti tagħhom ikunu proporzjonati, jew (b) ikopru mill-inqas 30 % tal-konsum tal-elettriku tagħhom minn sorsi mingħajr karbonju, jew (c) jinvestu mill-inqas 50 % tal-għajnuna fi proġetti li jwasslu għal tnaqqis sostanzjali tal-emissjonijiet tal-gassijiet serra. Iddeskrivi kif l-awtoritajiet nazzjonali se jimmonitorjaw skont il-miżura notifikata li l-benefiċjarji meħtieġa jwettqu awditu tal-enerġija skont l-Artikolu 8(4) tad-Direttiva 2012/27/UE jikkonformaw ma’ waħda jew aktar mit-tliet għażliet elenkati fil-punt 415 tas-CEEAG, u indika fejn din l-informazzjoni tista’ tinstab fil-bażi legali (abbozz) (eż. l-Artikolu 7, il-paragrafu 3). B’mod partikolari, ipprovdi dettalji għal kull għażla prevista fil-miżura notifikata:
2. kif eżattament il-benefiċjarji se jkollhom juru l-konformità;

1. meta l-iskadenza tkun trid tikkonforma mar-rekwiżiti (eż., li l-investimenti rilevanti jitlestew fi żmien sena mill-għoti tal-għajnuna) u kemm spiss il-benefiċjarji jkollhom jagħtu prova tal-konformità (eż., fuq bażi annwali);

1. kif u kemm spiss se jiġi mmonitorjat l-issodisfar tal-kundizzjonijiet (eż., fuq bażi annwali);

1. x’se jkunu l-konsegwenzi tan-nuqqas ta’ konformità għall-benefiċjarji (eż. rifjut li tingħata l-għajnuna, jekk verifika ex ante, jew rimborż tal-għajnuna diġà mogħtija, jekk verifika ex post).

|  |
| --- |
| Akkumulazzjoni |

*Biex tipprovdi l-informazzjoni f’din it-taqsima, jekk jogħġbok irreferi għall-punti 56-57 tas-CEEAG*.

1. Sakemm ma jkunx diġà pprovdut skont il-Formola ta’ Informazzjoni Ġenerali (il-Parti I) u sabiex tiġi vverifikata l-konformità mal-punt 56 tas-CEEAG, iċċara jekk l-għajnuna skont il-miżura/i nnotifikata/i tistax tingħata fl-istess ħin taħt diversi skemi ta’ għajnuna jew akkumulata ma’ għajnuna ad hoc jew de minimis fir-rigward tal-istess kostijiet eliġibbli. Jekk dak huwa l-każ, ipprovdi dettalji dwar dawk l-iskemi ta’ għajnuna, l-għajnuna ad hoc jew l-għajnuna de minimis u kif l-għajnuna se tiġi akkumulata.

1. Jekk il-punt 56 tas-CEEAG huwa applikabbli għall-miżura/i ta’ għajnuna nnotifikata/i, iġġustifika kif l-ammont totali ta’ għajnuna mogħtija skont il-miżura/i notifikata/i għal attività ma jwassalx għal kumpens żejjed jew jaqbeż l-ammont massimu ta’ għajnuna permess skont il-punti 408 sa 410 tas-CEEAG. Speċifika, għal kull miżura li l-għajnuna mogħtija skont il-miżura/i ta’ għajnuna notifikata tista’ tiġi akkumulata mal-metodu użat biex tiġi żgurata l-konformità mal-kundizzjonijiet stabbiliti fil-punt 56 tas-CEEAG.

1. F’każ li l-punt 57 tas-CEEAG huwa applikabbli, jiġifieri l-għajnuna mogħtija taħt il-miżura/i notifikata/i hija kkombinata ma’ finanzjament tal-Unjoni mmaniġġjat ċentralment[[6]](#footnote-7), iġġustifika kif l-ammont totali ta’ finanzjament pubbliku mogħti fir-rigward tal-istess kostijiet eliġibbli ma jwassalx għal kumpens żejjed.

|  |
| --- |
| Regoli tranżizzjonali |

*Biex tipprovdi l-informazzjoni f’din it-taqsima, jekk jogħġbok irreferi għat-Taqsima 4.11.3.5 tas-CEEAG.*

1. Indika jekk in-notifika preżenti tinkludix għajnuna mhux notifikata mogħtija fil-forma ta’ imposti mnaqqsa fuq l-elettriku għall-utenti li jużaw ħafna enerġija fil-perjodu qabel il-pubblikazzjoni tas-CEEAG. Jekk iva, spjega kif l-għajnuna mhux notifikata tikkonforma mal-punt 419 tas-CEEAG, il-paragrafi (a) u (b).

1. Indika jekk il-miżura nnotifikata tistabbilixxix pjan tranżitorju biex jiġu evitati bidliet ta’ tfixkil fil-piż tal-imposta għal impriżi individwali li ma jissodisfawx il-kundizzjonijiet ta’ eliġibbiltà stabbiliti fit-Taqsima 4.11 tas-CEEAG. Jekk iva, wieġeb il-mistoqsijiet li jmiss ta’ din it-taqsima.

1. F’konformità mal-punt 416 tas-CEEAG, spjega kif l-eliġibbiltà għall-pjan tranżitorju se tkun limitata għal impriżi li (i) issodisfaw il-kriterji ta’ eliġibbiltà tat-Taqsima 3.7.2 tal-Linji Gwida dwar l-għajnuna mill-Istat għall-protezzjoni ambjentali u l-enerġija 2014–2020, u (ii) irċevew għajnuna fil-forma ta’ imposti mnaqqsa f’mill-inqas waħda mit-2 snin qabel l-emenda tal-iskemi ta’ għajnuna eżistenti sabiex jinġiebu f’konformità mas-CEEAG. Indika fejn tista’ tinstab din l-informazzjoni fil-bażi legali (abbozz) (eż. l-Artikolu 7, il-paragrafu 3)

1. Iddeskrivi kif il-pjan tranżizzjonali se jinvolvi aġġustament progressiv u komplet għall-kundizzjonijiet li jirriżultaw mill-applikazzjoni tal-kriterji tal-eliġibbiltà u tal-proporzjonalità tat-taqsima 4.11 tas-CEEAG, u b’mod partikolari kif l-intensità tal-għajnuna tonqos maż-żmien u kif il-limitu massimu tal-GVA jiżdied maż-żmien f’konformità mal-iskeda msemmija fil-punt 417 tas-CEEAG. agħmel referenzi speċifiċi għal fejn tista’ tinstab din l-informazzjoni fil-bażi legali (abbozz) (eż. l-Artikolu 7, il-paragrafu 3).

1. Indika jekk il-pjan tranżitorju hux se jippermetti b’mod eċċezzjonali intensitajiet ta’ għajnuna fissa matul il-perjodu tranżitorju kollu, dment li l-impriżi kkonċernati jnaqqsu l-impronta tal-karbonju tal-konsum tal-elettriku tagħhom f’konformità mal-kundizzjonijiet fil-punt 418 tas-CEEAG (jiġifieri 50 % tal-konsum tal-elettriku minn sorsi ħielsa mill-karbonju, li minnhom jew mill-inqas 10 % minn strument forward bħal PPA jew mill-inqas 5 % mill-ġenerazzjoni fuq il-post jew qrib). Jekk iva, indika fejn tista’ tinstab din l-informazzjoni fil-bażi legali (abbozz) (eż. l-Artikolu 7, il-paragrafu 3) u spjega kif il-konformità mal-punt 418 tas-CEEAG hija żgurata u mmonitorjata mill-awtoritajiet nazzjonali.

|  |
| --- |
| Trasparenza |

*Biex tipprovdi l-informazzjoni f’din it-taqsima, irreferi għat-taqsima 3.2.1.4 (punti 58-62) tas-CEEAG.*

1. Ikkonferma li l-Istat Membru se jikkonforma mar-rekwiżiti dwar it-trasparenza previsti fil-punti 58-61 tas-CEEAG.

1. Sabiex tiġi vverifikata l-konformità mal-punt 61 tas-CEEAG, ikkonferma li l-informazzjoni pprovduta fil-punt 58 (b) se tkun disponibbli għal mill-inqas 10 snin mid-data li fiha ngħatat l-għajnuna sabiex tippermetti l-infurzar tar-regoli dwar l-għajnuna mill-Istat skont it-TFUE,

|  |
| --- |
| *L-evitar ta’ effetti negattivi bla bżonn ta’ l-għajnuna fuq il-kompetizzjoni u l-kummerċ u l-ibbilanċjar* |

*Biex tipprovdi l-informazzjoni f’din it-taqsima, irreferi għat-Taqsima 3.2.2 tas-CEEAG.*

1. Sabiex tivverifika l-konformità mal-punt 70 tas-CEEAG:
   1. ikkonferma li t-tul ta’ żmien tal-iskema huwa ta’ massimu ta’ 10 snin mid-data tan-notifika tad-deċiżjoni tal-Kummissjoni li tiddikjara l-għajnuna kompatibbli;

* 1. ikkonferma li jekk l-Istat Membru jixtieq jestendi d-durata tal-miżura lil hinn minn dak il-perjodu massimu ta’ 10 snin, dan se jirrinotifika l-miżura/i.

|  |
| --- |
| *L-ibbilanċjar tal-effetti pożittivi tal-għajnuna mal-effetti negattivi fuq il-kompetizzjoni u l-kummerċ* |

*Biex tipprovdi l-informazzjoni f’din it-taqsima, jekk jogħġbok irreferi għat-Taqsima 3.3 (il-punti 71-76) u l-punti 400-402 tas-CEEAG.*

1. F’konformità mal-punt 75 tas-CEEAG, iċċara jekk il-miżura/i nnotifikata/i tinkludix karatteristiċi li jiffaċilitaw il-parteċipazzjoni tal-SMEs. Jekk iva, ipprovdi informazzjoni dwar dawk il-karatteristiki u ġġustifika kif l-effetti pożittivi tal-iżgurar tal-parteċipazzjoni u l-aċċettazzjoni tal-SMEs fil-miżura/i notifikata/i jegħlbu l-effetti distorsivi possibbli.

1. Fir-rigward tal-applikazzjoni tal-punt 76 (c) tas-CEEAG, speċifika jekk il-miżura/i ta’ għajnuna hijiex/humiex soġġetta/i għal limitu ta’ żmien.

|  |
| --- |
| Evalwazzjoni |

*Biex tagħti l-informazzjoni f’din it-taqsima, irreferi għall-punti 76(a) u l-Kapitolu 5 (il-punti 455-463) tas-CEEAG.*

1. Jekk il-miżura/i nnotifikata/i taqbeż/jaqbżu l-limiti tal-baġit/tan-nefqa fil-punt 456 tas-CEEAG, spjega għaliex fil-fehma tiegħek għandha tapplika l-eċċezzjoni fil-punt 457 tas-CEEAG, jew ehmeż ma’ din l-iskeda ta’ informazzjoni supplimentari anness li jinkludi abbozz ta’ pjan ta’ evalwazzjoni li jkopri l-kamp ta’ applikazzjoni msemmi fil-punt 458 tas-CEEAG.[[7]](#footnote-8)

……………………………………………………………………………………………

1. Jekk jiġi pprovdut abbozz ta’ pjan ta’ evalwazzjoni:
2. hawn taħt ipprovdi sommarju ta’ dak l-abbozz tal-pjan ta’ evalwazzjoni inkluż fl-Anness.

………………………………………………………………………………….

1. ikkonferma li l-punt 460 tas-CEEAG se jiġi rrispettat.

………………………………………………………………………………….

1. ipprovdi d-data u l-link tal-internet fejn il-pjan ta’ evalwazzjoni se jkun disponibbli għall-pubbliku.

………………………………………………………………………………….

1. Sabiex tivverifika l-konformità mal-punt 459(b) tas-CEEAG, f’każ li l-iskema ta’ għajnuna bħalissa ma tkunx soġġetta għal evalwazzjoni ex post u d-durata tagħha taqbeż it-tliet snin, jekk jogħġbok ikkonferma li se tinnotifika abbozz ta’ pjan ta’ evalwazzjoni fi żmien 30 jum tax-xogħol wara modifika sinifikanti li żżid il-baġit tal-iskema għal aktar minn EUR 150 miljun fi kwalunkwe sena partikolari jew EUR 750 miljun matul it-tul ta’ żmien totali tal-iskema.

1. Sabiex tivverifika l-konformità mal-punt 459(c) tas-CEEAG, f’każ li l-iskema ta’ għajnuna bħalissa ma tkunx soġġetta għal evalwazzjoni ex post, hawn taħt ipprovdi impenn li l-Istat Membru se jinnotifika abbozz ta’ pjan ta’ evalwazzjoni fi żmien 30 jum tax-xogħol wara r-reġistrazzjoni fil-kontijiet uffiċjali ta’ aktar minn EUR 150 miljun fis-sena preċedenti.

1. Sabiex tiġi vverifikata l-konformità mal-punt 461 tas-CEEAG:
2. Iċċara jekk l-espert indipendenti diġà ntgħażilx jew hux se jintgħażel fil-futur.

…………………………………………………………………………………..

1. Ipprovdi informazzjoni dwar il-proċedura tal-għażla tal-espert.

………………………………………………………………………………….

1. Iġġustifika kif l-espert huwa indipendenti mill-awtorità tal-għoti.

…………………………………………………………………………………..

1. Sabiex tiġi vverifikata l-konformità mal-punt 461 tas-CEEAG:
2. Ipprovdi l-iskadenzi proposti tiegħek għas-sottomissjoni tar-rapport ta’ evalwazzjoni interim u finali. Innota li r-rapport ta’ evalwazzjoni finali jrid jiġi ppreżentat lill-Kummissjoni fi żmien xieraq biex tkun tista’ ssir il-valutazzjoni tal-estensjoni possibbli tal-iskema ta’ għajnuna u mhux aktar tard minn 9 xhur qabel l-iskadenza tagħha, f’konformità mal-punt 463 tas-CEEAG. Innota li dik l-iskadenza tista’ titnaqqas għal skemi li jiskattaw ir-rekwiżit ta’ evalwazzjoni fl-aħħar sentejn tal-implimentazzjoni tagħhom.

1. Ikkonferma li r-rapport ta’ evalwazzjoni interim u finali se jsir pubbliku. Ipprovdi d-data u l-link tal-internet fejn dawk ir-rapporti se jkunu disponibbli għall-pubbliku.

|  |
| --- |
| 1. ***Rappurtar u monitoraġġ*** |

*Biex tipprovdi l-informazzjoni f’din it-taqsima, jekk jogħġbok irreferi għat-Taqsima 6 (il-punti 464-465) tas-CEEAG.*

1. Ikkonferma li l-Istat Membru se jikkonforma mar-rekwiżiti dwar ir-rappurtar u l-monitoraġġ previsti fit-Taqsima 6, il-punti 464 u 465 tas-CEEAG.

1. ĠU C 80, 18.2.2022, p.1. [↑](#footnote-ref-2)
2. Innota li għal skema ta’ għajnuna, it-tul huwa l-perjodu li matulu tista’ tiġi applikata u deċiża l-għajnuna (b’hekk jinkludi wkoll iż-żmien meħtieġ għall-awtoritajiet biex japprovaw l-applikazzjonijiet għall-għajnuna). It-tul ta’ żmien imsemmi f’din il-mistoqsija mhuwiex relatat mat-tul tal-kuntratti li ġew konklużi taħt l-iskema ta’ għajnuna, li jistgħu jkomplu lil hinn mit-tul ta’ żmien tal-miżura. [↑](#footnote-ref-3)
3. Innota li bidla fil-baġit reali jew stmat tista’ tkun bidla fl-għajnuna, li tkun tirrikjedi notifika ġdida. [↑](#footnote-ref-4)
4. Skont id-definizzjoni tal-Klassifikazzjoni Statistika tal-Attivitajiet Ekonomiċi fil-Komunità Ewropea (klassifikazzjoni skont NACE Reviżjoni 2), sa livell ta’ diżaggregazzjoni mhux ogħla minn tmien ċifri (livell PRODCOM). [↑](#footnote-ref-5)
5. Pereżempju *data* li tkopri perċentwal sinifikanti tal-valur miżjud gross fil-livell tal-UE tas-settur jew sottosettur ikkonċernat. [↑](#footnote-ref-6)
6. Il-finanzjament tal-Unjoni mmaniġġjat ċentralment huwa l-finanzjament tal-Unjoni mmaniġġjat ċentralment mill-istituzzjonijiet, l-aġenziji, l-impriżi konġunti jew korpi oħra tal-Unjoni Ewropea li mhuwiex direttament jew indirettament taħt il-kontroll tal-Istat Membru. [↑](#footnote-ref-7)
7. Il-mudell għall-formola ta’ informazzjoni supplimentari għan-notifika ta’ pjan ta’ evalwazzjoni (il-Parti III.8) huwa aċċessibbli hawnhekk: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan) [↑](#footnote-ref-8)